User:Brown Ruby

သီးလုံးဆရာတော် ဥူးစန္ဒမာ

* အရိယာ ပုဂ္ဂိုလ်ထူး ပုဂ္ဂိုလ်မြတ်ကြီးများ

မဆိတ်သုဉ်းသည့်

မြန်မာ့မြေက `ဗုဒ္ဓသာသနာ´

*** သီးလုံးဆရာတော် ***

*   `သီလုံးဆရာတော်´ဟူ၍

ကျော်ကြားခါစ

မင်းတုန်းမင်းကြီးသည်

သတင်းစကားအရ အလွန်ကြည်ညိုနေ၏ ။

ပရိယတ်  ပဋိပတ်  ဂုဏ်များကို

ပို၍ အတိအကျ သိရှိ ကြည်ညိုလိုလှသဖြင့်

စုံစမ်းထောက်လှမ်းပေးပါရန်

ဆရာတော်များအား လျှောက်ထားရာ

ဆရာတော်များက

စာတတ် စကားတတ် သင်္ဂဇာဆရာတော်အား

ရွေးချယ် စေလွှတ်ကြသည် ။

ထိုစဉ်က ဆရာတော်သည်

ကျောက်မြောင်းမြို့  မြောက်ဘက်

ဧရာဝတီမြစ်ကမ်းအနီး

ခက်သင်ရွာ တောရကျောင်း၌ သီတင်းသုံးသည် ။

ရွာနှင့် ကျောင်း ကြားတွင် ရေ ခြားလျက်ရှိ၏ ။

သင်္ဂဇာဆရာတော်လည်း

ခက်သင်ရွာမှ တောကျောင်းသို့

လှေစီး၍ ကြွရသည် ။

*   တစ်ခုသော နံနက်ခင်းတွင်

ဆရာတော်ထံသွားရာ

ဆရာတော်မှာ

အေးအေးဆေးဆေး ဒန်ပူသတ်နေသည်ကို

ဖူးတွေ့ရ၏ ။

သင်္ဂဇာဆရာတော် ကြိုတင်စဉ်းစားထားသော

ပရိယတ်-ပဋိပတ် ဆိုင်ရာ

ခဲရာခဲဆစ် အမေးပုစ္ဆာများကို

လွယ်လွယ်ကူကူ ဒန်ပူသတ်ရင်းပင်

ဖြေဆိုတော်မူလိုက်သည် ။

*   သင်္ဂဇာဆရာတော်သည်

စုံစမ်းမေးမြန်းပြီးနောက်

ပြန်ရန် ဝတ်ဖြည့် (ဦးချ) သောအခါ -

" ကိုသင်္ဂဇာ တို့များကို

ခက်သင်က ဆွမ်းစားပင့်ထားတယ် ။

ဆွမ်းစားလိုက်ပြီးမှ ပြန်လေ "  ဟု

မိန့်တော်မူ၏ ။

ဆက်၍

" ကိုသင်္ဂဇာ အလာက ဘာနဲ့ ကူးလာခဲ့သတုံး "

" လှေနဲ့ပါ အရှင်ဘုရား "

" အိမ်း -  ဒါဖြင့်လည်း လှေနဲ့ပဲ ကြွနှင့်လေ "

သင်္ဂဇာ ဆရာတော်လည်း

မည်သို့မျှ စဉ်းစားလျှောက်ထားရန်

သတိမရတော့ဘဲ

ဦးချပြီးနောက်

အလာကလှေနှင့်ပင် ခက်သင်ရွာသို့

ကူးလာခဲ့တော့၏ ။

လှေဆိပ်သို့ ရောက်လျှင်

ကမ်းထိပ်၌ သင်္ကန်းရုံနေသော

ဘုန်းတော်ကြီး တစ်ပါးကို

အမှတ်တမဲ့ ကြည့်လိုက်ရာ

သီးလုံးဆရာတော်ကြီး ဖြစ်နေတော့သည် ။

သင်္ဂဇာဆရာတော်သည်

စိတ်ထဲတွင်သာရှိ၍ မမေးလျှောက်ဖြစ်ခဲ့သော

မေးခွန်းတစ်ခု၏ အဖြေကို ရရှိသွားသဖြင့်

အားရကျေနပ်ကာ

နေပြည်တော်သို့ ပြန်လာခဲ့တော့၏ ။ ။ ။

`ရဟန္တာနှင့် ပုဂ္ဂိုလ်ထူးများ´

( ဓမ္မာစရိယ ဦးဌေးလှိုင် ရေးသား )

စာမျက်နှာ - ၁၅၃ မှ

ပူဇော်သူ  ;  U Aung Naing Oo (ANO)

ဒုတိယအကြိမ် ပြန်လည်မျှဝေအပ်ပါသည် ။